Ռուբեն Ֆանարջյան

**Ռուբեն Վիկտորի Ֆանարջյան** (), հայ բժիշկ-նյարդավիրաբույժ, բժշկական գիտությունների դոկտոր, պրոֆեսոր, Երևանի պետական բժշկական համալսարանի նյարդավիրաբուժության ամբիոնի վարիչ, Հայաստանի առողջապահության նախարարության  գլխավոր նյարդավիրաբույժ, Համալսարանական նյարդավիրաբուժության և գլխուղեղի կաթվածների վիրաբուժության կենտրոնի ղեկավար։

Հայ ֆիզիոլոգ, ՀԽՍՀ ԳԱ ակադեմիկոս Վիկտոր Ֆանարջյանի որդին, բժշկական գիտությունների դոկտոր, պրոֆեսոր Սերգեյ Ֆանարջյանի եղբայրը։

## Կենսագրություն
1978-1984 թվականներին սովորել է Երևանի պետական բժշկական համալսարանի ընդհանուր բժշկության ֆակուլտետում, 1984-1985 թվականներին` նույն համալսարանի նյարդաբանության և նյարդավիրաբուժության ամբիոնի կլինիկական օրդինատուրայում և իներնատուրայում։ Մոսկվայի Բուրդենկոյի անվան նյարդավիրաբուժության ինստիտուտի կլինիկական օրդինատուրայում ստացել է  նյարդավիրաբույժի որկավորում 1985-1986 թվականներին։ 1986-1989 թվականներին սովորել է նույն ինստիտուտի ասպիրանտուրայում։

1989 թվականին  պաշտպանել է «Կոլլատերալ շրջանառության կլինիկոֆիզիոլոգիական հետազոտությունը մեծ ուղեղի արտերիալ օղակում» թեմայով աստենախոսություն և ստացել բժշկական գիտությունների թեկնածուի գիտական աստիճան։

1990-1991 թվականներին  վերապատրաստվել է Կոլումբիայի համալսարանում (Նյու Յորք, ԱՄՆ), 1994 թվականին գիտական համագործակցություն է իրականացրել Ալբերտ-Լյուդվիգի Համալսարան Ֆրեյբուրգ, Գերմանիա, 1999 թվականին   եղել է ԵՊԲՀ-ի Մանկավարժական անձնակազմի պրոֆեսիոնալ հմտությունների զարգացման ամբիոնի դասախոս։

2005, 2007, 2009 թվականներին գիտական համագործակցություն է իրականացրել և վերապատրաստվել  Ջորջիայի նյարդավիրաբուժության ինստիտուտում (Մեյկոն, Ջորջիա ԱՄՆ)։

Բժշկական գիտությունների դոկտորի գիտական աստիճանը ստացել է 2010 թվականին, ատենախոսության թեման՝ «Գլխուղեղի արյան շրջանառության քանակական բնութագիրը նյարդավիրաբուժական պաթոլոգիայով հիվանդների մոտ»։ 2011 թվականին ստացել է պրոֆեսորի կոչում։

1986-1989 թվականներին եղել է է Բուրդենկոյի անվան նյարդավիրաբուժության ինստիտուտում` որպես նյարդավիրաբույժ։  1989-1994 թվականներին եղել է Երևանի պետական բժշկական համալսարան Նյարդաբանության ամբիոնի ասիստենտ,  1994-2002 թվականներին՝ նույն համալսարանի նյարդաբանության ամբիոնի դոցենտ,  նյարդավիրաբուժության կուրսի ղեկավար, իսկ 2002-2010 թվականներին՝ նյարդավիրաբուժության կուրսի վարիչ։

Հիմնել է էնդովասկուլյար նյարդավիրաբուժության կլինիկա, որը  ղեկավարել է 2010-2014 թվականներին։

## Անդամակցություն
Մի շարք միջազգային կազմակերպությունների անդամ է, մասնավորապես՝
*Հայաստանի նյարդավիրաբույժների ասոցիացիա (1995)
*Ուղեղի հետազոտության միջազգային կազմակերպություն (IBRO) (1996) 
*Ուղեղի հետազոտության միջազգային կազմակերպության Հայաստանյան մասնաճյուղի նախագահություն (IBRO) (2003)
*ՌԴ անոթաբանների և անոթային վիրաբույժների ասոցիացիա (2012)
* Ինտերվենցիոն կարդիոլոգիայի և  էնդովասկուլյար ռադիոլոգիայի հայկական ասոցիացիա (2012)                                     Վիրաբուժություն մասնագիտական խորհուրդ
*ԵՊԲՀ հոգեբարձուների խորհրուրդ (2016)

1997-98 թվականներին ճանաչվել է Տարվա մարդ (Քեմբրիջի Կենսագրական կենտրոն, Անգլիա), 1998 թվականին նրա անունն ընդգրկվել է 20-րդ դարի նշանավոր մարդկանց ցանկում (Քեմբրիջի կենսագրական կենտրոն, Անգլիա)։ 1999 թվականից ՌԴ Բնական գիտությունների ակադեմիայի պատվավոր պրոֆեսոր է։

## Պարգևներ և մրցանակներ
*ԵՊԲՀ-ի «Ոսկե մեդալ», (2005, 2010)
*Ֆրիտյոֆ Նանսենի անվան «Ոսկե մեդալ» (2010)
*ՀՀ Նախագահի մրցանակ (2013)

## Աշխատություններ
Հեղինակ է մոտ 150 գիտական աշխատանքի և 1 մենագրության։

## Ծանոթագրություններ

## Արտաքին հղումներ
*Ռուբեն Ֆանարջյան 
*Ruben V. Fanarjyan
*Ֆանարջյանների ընտանիքում պահպանվում է բժիշկ դառնալու ավանդույթը

Կատեգորիա:Բժշկական գիտությունների դոկտորներ
Կատեգորիա:Բժշկական գիտությունների թեկնածուներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ նյարդավիրաբույժներ
Կատեգորիա:Հայ պրոֆեսորներ
Կատեգորիա:Պրոֆեսորներ